钦定古今图书集成/明伦汇编/闺媛典/第060卷 > 乔毅侧室高氏
## 钦定古今图书集成/明伦汇编/闺媛典/第060卷 > 乔毅侧室高氏

按《乐平县志》：高氏，工部侍郎乐平乔毅之侧室。毅妻
王氏既殁，高事毅勤谨。毅遘疾，稽颡于天，祈以身代。
毅疾革，顾谓曰：“吾殆不起，吾子孙皆克自立，独汝未
老无子，奈何？”高泣曰：“公脱不讳，妾当从公地下。”毅卒哀毁，引绳欲自缢，为家人所制，不得死，乃取平生衣
饰投诸火，于是防者益严。及扶柩归，终伺间缢死柩
旁，时年三十有三。死之日，适朝廷遣山西布政使胡
钦谕祭。胡闻其事，嗟叹不置，以状闻，请表其节，诏旌
其门。后县令王子玉即邑中隙地构祠祀之。